
От 10 години съм пенсионерка по болест първа група с право на работа, от което не съм се възползвала, заради липса на подходяща такава или с намалено работно време. Поради малък избор в града ми, преди седмица започнах в известна компания като продавач и все още съм в обучителен етап. Въпросът ми е за часовете работно време седмично, съотв.месечно, както и колко са почивните дни. Вече разбрах за годишния отпуск, че е с 6 дни повече. И как е уреден въпросът с периодичното влизане в болница за контролни изследвания? Благодаря предварително! Надявам се, че са ясни въпросите! 


 

С увреждане първа категориа
===========================

 

В Кодекса на труда няма изричен отговор относно продължителността на работния ден, т.е. не се предвижда различно работно време от това за останалите работници, но не следва да полагате нощен и извънред труд освен с Ваше съгласие и ако това не се отразява неблагоприятно на здравето Ви.  

Естествено, имате право на болнични за съответни контролни изследвания.




Имате следните права във Вашия случай –  

1. предварителна закрила при уволнение. Това значи, че работодателят Ви не може да Ви уволни без да има предварително разрешение от Инспекцията по труда, като трябва да вземе и мнение на ТЕЛК;  

2. едновременно можете да получавате трудовото си възнаграждение и пенсията за инвалидност, както и обезщетение за безработица и пенсия за инвалидност.


Поздрави,  

адв. Николина Митова  

0898 303092




Здравейте Мариела,


Извършваната работа от лице с намалена трудоспособност следва да бъде с намалени условия. 


Невъзможността на лицето да изпълнява работа с пълно работно време се констатира от здравните органи. Те издават предписание и определят подходящата за него работа. Ако препоръчаната от здравните органи работа е такава с намалени условия, те трябва да се опишат в предписанието. Органите посочват какво трябва да отпадне с оглед облекчаване на работния процес.


В този случай работодателят е длъжен да се съобрази с предписанието на здравните органи и състоянието на работника. Той следва да осигури по-кратко работно време например или по-дълги почивки.


Съгласно разпоредбата на чл.162 от Кодекса на труда работникът има правото на отпуск при временна неработоспособност. В тези случаи влизат и медицинските прегледи, както и санаторно-курортните лечения. Необходим е единствено болничен лист, който да се предостави на работодателя. 


Ако смятате, че работодателят не се съобразява с трудовото законодателство и Вашето положение, съветвам да се обърнете към специалист. Такъв можете да намерите на сайта <http://www.kantorata.net>.


Желая Ви успех.


